SVI พุ่งเกือบ 9% หลังบอร์ดไฟเขียวซื้อหุ้นคืนไม่เกิน 8.83% เริ่ม 18 ต.ค.60-12 เม.ย.61
SVI พุ่งเกือบ 9% หลังบอร์ดไฟเขียวซื้อหุ้นคืนไม่เกิน 8.83% เริ่ม 18 ต.ค.60-12 เม.ย.61
3 ต.ค. 2560

ผู้สื่อข่าวรายงายงว่า บริษัท เอสวีไอ จำกัด (มหาชน) หรือ SVI ณ เวลา 10.33 น. อยู่ที่ระดับ 5.55 บาท บวก 0.45 บาท หรือ 8.82% ด้วยมูลค่าซื้อขาย 255.15 ล้านบาท

บริษัทแจ้งว่าที่ประชุมคณะกรรมการบริษัทเมื่อวานนี้ (2 ต.ค.) อนุมัติโครงการซื้อหุ้นคืนเพื่อบริหารการเงินวงเงินสูงสุดไม่เกิน 1,400 ล้านบาท เพื่อซื้อหุ้นคืนไม่เกิน 200 ล้านหุ้น มูลค่าที่ตราไว้ (พาร์) หุ้นละ 1 บาท คิดเป็น 8.83% ของหุ้นที่จำหน่ายได้แล้วทั้งหมด โดยจะเป็นการซื้อหุ้นคืนในตลาดหลักทรัพย์แห่งประเทศไทย เริ่มดำเนินโครงการตั้งแต่วันที่ 18 ต.ค.60-12 เม.ย.61
ทั้งนี้ การซื้อหุ้นคืนดังกล่าวเพื่อเป็นการบริหารสภาพคล่องส่วนเกินของบริษัทให้เกิดประโยชน์สูงสุด และเพื่อเพิ่มอัตราผลตอบแทนให้แก่ส่วนของผู้ถือหุ้น (ROE) รวมถึงเพิ่มอัตรากำไรสุทธิต่อหุ้น (EPS)
สำหรับการจำหน่ายหุ้นที่ซื้อคืนจะเป็นการขายในตลาดหลักทรัพย์แห่งประเทศไทย มีกำหนดระยะเวลาจำหน่ายหุ้นที่ซื้อคืน ภายหลัง 6 เดือนนับแต่การซื้อหุ้นคืนเสร็จสิ้น แต่มีระยะเวลาจำหน่ายหุ้นที่ซื้อคืนไม่เกิน 3 ปี